Kreta

Kreta ili Krit (grč. Κρήτη / Kriti) jest najveće grčko ostrvo i peto najveće u Sredozemnom moru. Nalazi se otprilike na 35 stepeni sjeverne širine i 24 stepena istočne dužine. Među turističkim atrakcijana na Kreti su, između ostalih, arheološki nalazi kod Knossosa, Phaistosa, Gortysa i mnogih drugih mjesta, Venecijski dvorac u Rethymnou, Samarijski klanac, i mnogi drugi manji klanci (Agia Irini, Aradena, itd). Historija Kreta je bilo mjesto gdje se razvila Minojska civilizacija (od otprilike 3000. p. n. e. do 1400. p. n. e.) bila je jedna od najstarijih civilizacija u Evropi. Geografija Kreta je jedna od 13 periferija Grčke. Najveće je grčko ostrvo i drugo najveće (nakon Kipra) u istočnom Sredozemnom moru. Nalazi se na južnom dijelu Egejskog mora i ima površinu od 8.336 km2. Ukupno stanovništvo, prema procjenama iz 2005. godine, je 650.000. Dužina ostrva je 260 km, a širina je između 60 km (od rt Dion do rt Lithinon) i 12 km (lerapetranski tjesnac u Istočnoj Kreti). Zbog oblika ostrva Kreta ima preko 1.000 km obale. Kreta je planinsko ostrvo, poznato po visokim planinama od zapada do istoka. Tri glavne grupe planina su: Bijele planine ili Lefka Ori (do 2.452 m); Idi planine (do 2.456 m); Dikti planine (do 2.148 m) Zbog ovih planina Kreta je bogata sa plodnim platoima poput Lasithi, Omalos i Nidha, pećinama poput Diktaion i Idaion pećinom, i klanaca poput čuvenog Samarianskog klanca. Klima Kreta se nalazi između dvije različite klimatske zone: sredozemne i sjeveroafričke. Klima na Kreti je uglavnom blaga. Atmosfera može biti dosta vlažna, zavisno od blizine mora. Zime su prilično blage. Snijega nema u ravnicama ali često pada u planinama. Tokom ljeta, prosječne temperature su između 20 do 30 stepeni Celzija, uz izuzetak južne obale (uključujuči ravnicu Messara i planine Asterousia) koja spada u sjeveroafričku klimatsku zonu i zato imaju značajno više sunčanih dana i visokih temperatura tokom ljeta. Privreda Privreda Krete, koja je bila zasnovana na poljoprivredi, počela se mijenjati tokom 1970ih. Iako je poljoprivreda još uvijek važan dio privrede Krete, zbog klime i reljefa ostrva, zabilježen je pad u proizvodnji i veliki rast u uslužnoj djelatnosti (uglavnom zbog turizma). Sva tri dijela privrede (poljoprivreda, proizvodnja, i djelatnost) su međuzavisni. Kreta ima prosječni iznos BDP po glavi stanovnika koji je skoro 100% ukupnog grčkog prosjeka. Nezaposlenost je otprilike 4% (pola ukupne stope Grčke). Ostrvo ima tri značajna aerodroma, Nikos Kazantzakis kod Herakliona, vojni aerodrom Daskalogiannis kod Chaniji i novi aerodrom u Sitiji. Gradovi Najvažniji gradovi na Kreti su: Heraklion (Iraklion ili Candia) (275.000 stanovnika) Chania (Haniá) (139.000 stanovnika) Rethymno (69.290 stanovnika) Ierapetra (21.025 stanovnika) Agios Nikolaos (19.000 stanovnika) Sitia (9.075 stanovnika) Politika Kreta je periferija Grčke i sastoji se od četiri pokrajine (grč: νόμοι): Chania Heraklion Lasithi Rethymno Turizam Kreta je jedna od najpopularnijih turističkih destinacija u Grčkoj. Petnaest posto svih dolaska u Grčku prolaze kroz grad Iraklion (luka i aerodrom). Rast u turizmu Krete se vidi i u broju hotelskih kreveta, koji je porastao u Kreti 53% od 1986. do 1991. dok je porast u ostatku Grčke bio 25%. Također pogledajte Geografija Krete Historija Krete Muzika Krete Agia Pelagia Reference Vanjski linkovi Zvanična stranica regije